Beurtkrag: Amal se ligte Sondag aan(Argieffoto) Eskom het Sondag aangekondig dat beurtkrag vir die res van die dag opgeskort is. Fase 1 sou vandag vanaf 17:00 tot 22:00 geïmplementeer word. Dit volg nadat die kragvoorsiener ŉ “marginale verbetering in opwekkingskapasiteit” ervaar. Eskom het nietemin gewaarsku teen ŉ verhoogde risiko van beurtkrag in die komende weke indien die tekort aan opwekkingseenhede voortduur. Die kragvoorsiener moet in dié stadium klaarkom sonder 4 331 MW weens beplande instandhoudingswerk en ŉ bykomende 13 805 MW weens onbeplande onderbrekings. “Ons wil lede van die publiek opnuut herinner dat beurtkrag ingestel word as ŉ laaste uitweg om die nasionale kragnetwerk teen ŉ totale ineenstorting te beskerm,” het Eskom in ŉ verklaring gesê. “Ons doen ŉ beroep op alle Suid-Afrikaners om te help om die impak van die tekort te beperk deur die gebruik van elektrisiteit te verminder en alle nie-noodsaaklike elektriese toerusting af te skakel.”